**Nyugat-Európa a középkorban**

***Amikor minden a (termő)föld körül forgott***

**A hűbériség és jobbágyság jellemzői, az uradalom és a mezőgazdasági technika, a Frank Birodalom történetének főbb állomásai**

|  |  |
| --- | --- |
| Összeállította: | Veres Violetta |
| Évfolyam: | 9. évfolyam |

**Törikalauz leírása:**

A törikalauz három jelentős témát ölel fel a tananyag egyetemes középkori részéből:

1. a hűbériség és a jobbágyság kialakulását,
2. az uradalom jellemzőit és a mezőgazdasági technika fejlődését, valamint
3. a Frank Birodalom történetének főbb állomásait.

A témák nemcsak azért kiemelkedően fontosak, mert hozzájárulnak európai identitásunk kialakításához és megéléséhez, hanem mert alapos megismerésük és megértésük nélkül nem érthető meg a késő középkor, sem a kapitalizmusra való áttérés, a polgári átalakulás.

A törikalauz célja, hogy a kerettantervet és forrásközpontú történelemoktatás kritériumait szem előtt tartva, változatos, életkori sajátosságnak megfelelő, a modern pedagógia vívmányaihoz illeszkedő anyagokkal mutassa be a korszak fő kérdésköreit, alakjait, mozgatórugóit, eredményeit, helyszíneit, legendáit.

Az összeállításkor törekedtünk egyrészt arra, hogy a témában mind közép-, mind emelt szinten érettségiző diákok számára, órai és otthoni tanulásra egyaránt legyen megfelelő tartalom. Másrészt arra is, hogy a megjelenő tartalmak a lehető legtöbb kulcskompetencia fejlesztését segítsék. Törekedtünk továbbá arra, hogy a tartalmak segítsenek megérteni a téma komplexitását, hatásait az európai ember jelenére.

**Kerettantervi tematikai egység:**

*A témához kapcsolódó kerettanterv(ek) linkje(i)*:

<http://kerettanterv.ofi.hu/03_melleklet_9-12/index_4_gimn.html>

**Kulcsszavak:** hűbériség, hűbéri lánc, jobbágyság, uradalom, Frank Birodalom, földesúr, jobbágy

**Tantárgyi kapcsolatok:**

|  |  |
| --- | --- |
| Előzetes ismeretek | Általános iskolai tananyag történelemből |
| Földrajz | Európa földrajza, Európa országai, mezőgazdaság, éghajlat, népesség földrajz, topográfia |

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Klaniczay Gábor (szerk.): Európa ezer éve I-II., Osiris Kiadó, Budapest, 2005.
* Katus László: Európa története a középkorban, Kronosz Kiadó, Budapest, 2014.
* Száray Miklós: Történelem 9., Nemzedékek Tudása Tankönyvkiadó, Budapest, 2013.

**Linkgyűjtemény:**

|  |  |
| --- | --- |
| Kép/térkép  | Értékelő megjegyzések |
| <https://upload.wikimedia.org/wikipedia/commons/9/96/Frankish_Empire_481_to_814-hun.svg> | A Frank Birodalom területének változása 481-814-ig (Jó minőség, jó felbontás, letölthető.) |
| <https://upload.wikimedia.org/wikipedia/commons/c/c1/Verduni_szerz%C5%91d%C3%A9s_-_843.png>  | A Frank Birodalom felbomlása, térkép (Jó minőség, jó felbontás, letölthető.) |
| <https://upload.wikimedia.org/wikipedia/commons/a/aa/Charles-Martel.jpg> | Martell Károly (élt: 688-741) ábrázolása, Grandes Chroniques de France (Jó minőség, jó felbontás, letölthető.) |
| <https://upload.wikimedia.org/wikipedia/commons/d/d9/Amiel_-_Pepin_the_Short.jpg> | Louis Félix Amiel (1873): Kis Pippin (741-768). (Jó minőség, jó felbontás, letölthető.) |
| <https://upload.wikimedia.org/wikipedia/commons/3/32/D%C3%BCrer_karl_der_grosse.jpg> | Albrecht Dürer: Nagy Károly (768-814), 15. sz., olajfestmény, a Germán Nemzeti Múzeum felvétele. (Jó minőség, jó felbontás, letölthető.) |
| <https://upload.wikimedia.org/wikipedia/commons/4/49/Hortus_Deliciarum%2C_Die_Philosophie_mit_den_sieben_freien_K%C3%BCnsten.JPG> | A hét szabad művészet, Herrad von Landsberg Hortus delicarium c. művének miniatúrája. (Jó minőség, jó felbontás, letölthető.) A középpontban a felső félkörben a Philosophia allegorikus nőalakja ül, és oldalából hét sugár árad, az alsó félkörben pedig Szókratész és Platón alakja. A belső kört körülölelő külső körben jelennek meg a hét szabad művészet allegorikus alakjai, tudományuk egy-egy jelképével.A tanári magyarázat előtt érdemes feladatként feladni, hogy a diákok a képen megjelenő eszközök alapján próbálják kitalálni, mi lehetett a hét szabad művészet.  |

|  |  |
| --- | --- |
| Videó és animáció  | Értékelő megjegyzések |
| <https://zanza.tv/tortenelem/kozepkor/allamok-kora-kozepkorban> | **Zanza tv – Államok a kora középkorban** (idő: 5.22) Érthetően, befogadhatóan, lényegre törően mutatja be az Egyházi Állam és a Frank Birodalom kialakulását, a Karoling kort, a Frank Birodalom felbomlását, a hűbéri rendszert, a jobbágyság kialakulását, az uradalom rendszerét és működését. A megértést, a tudás elmélyítését képek, animációk segítik. Órai és otthoni tanulásra is ajánlott, azonban csak középszinten.  |
| <https://zanza.tv/tortenelem/kozepkor/technika-es-technologia-az-ezredfordulon-fellendules-keresztes-hadjaratok> | **Zanza tv – Technika és technológia az ezredfordulón, fellendülés, keresztes hadjáratok** (idő: 6:03)Érthetően, befogadhatóan, lényegre törően mutatja be a címben felsorolt témákat. A megértést, a tudás elmélyítését képek, animációk segítik. Órai és otthoni tanulásra is ajánlott, azonban csak középszinten.  |
| <https://www.youtube.com/watch?v=NgJd5SSoRc8> | Videó tanár - Az uradalmak: földesurak és jobbágyok (idő: 13:46)A videóban gyakorlott történelemtanár - a tananyagot szorosan szem előtt tartva - mutatja be a hűbéri rendszert, az uradalmat és a mezőgazdaság fejlődését. Otthoni tanulásra, tétel-kidolgozás támogatására is ajánlom közép- és emelt szinten érettségiző diákok és felkészítő tanáraik számára. A videó hiányzó diákok számára a leghasznosabb, segítségével könnyebben és biztosabban pótolhatják a tananyagot. |
| <https://www.youtube.com/watch?v=URNjXksweyY> | Videótanár – Nyugati és keleti államiság (idő: 10:31)A videóban gyakorlott történelemtanár - a tananyagot szorosan szem előtt tartva - mutatja be a Bizánci Birodalom korabeli történetét, illetve Nyugat-Európa új államait a Nyugatrómai Birodalom felbomlása után. A Frank Birodalom bemutatása 3:00 perctől kezdődik. Otthoni tanulásra, tétel-kidolgozás támogatására is ajánlom közép- és emelt szinten érettségiző diákok és felkészítő tanáraik számára. A videó hiányzó diákok számára a leghasznosabb, segítségével könnyebben és biztosabban pótolhatják a tananyagot. |
| <https://www.youtube.com/watch?v=iEaCbz8Pzlk> | Tökéletlen történelem – Öt érdekesség a középkorról (idő: 8:35)A videó a középkori életmódot mutatja be, a diákok közelebbről megismerkedhetnek a középkori ember (jobbágy, városi polgár) mindennapjaival. Az órákon ráhangolásként, vagy lezárásként ajánlom. Különösen hasznos lehet az emelt szinten érettségizők számára.A videó egyik különlegessége, hogy a narrációhoz a képek és térképek szabad kézzel készülnek, ennek ellenére nagyon pontosak (elkészülésüket gyorsítva látjuk is). A másik különlegesség, hogy a történelmi személyeket szabad kézzel rajzolt macskaként ábrázolja. E kombináció első olvasásra talán ellenszenvet válthat ki a pedagógusból, ugyanakkor személyes tapasztalatom, hogy a rendhagyó ábrázolások figyelemfelkeltők és motiválóan hatnak a diákokra. |

|  |  |
| --- | --- |
| Interaktív feladat | Értékelő megjegyzések |
| <https://learningapps.org/8150695> | **Párkereső játék** a hűbériséggel kapcsolatban. A játékban a téma fogalmaihoz (6db) kell definíciókat rendelni, kb. 3 percet vesz igénybe. Elsősorban tudáspróbára, tudásmélyítésre, rendszerezésre, ismétlésre ajánlom. A feladat emellett ráhangoló feladatként is használható.  |
| <https://learningapps.org/5025487> | **Csoportba rendezős játék** a Frank Birodalom történetével kapcsolatban. A feladatban 20 adatot (évszám, fogalom, helységnév) kell négy névhez rendelni (Klodvig, Martell Károly, Kis Pippin, Nagy Károly). Elsősorban tudáspróbára, tudásmélyítésre, rendszerezésre, ismétlésre ajánlom. (Kb. 5 perc) |
| <https://learningapps.org/7032616> | **Ábrakiegészítő játék** a hűbéri lánc témájában. A feladatban a hűbéri lánc ábráját kell az előre megadott, megfelelő fogalmakkal, megállapításokkal kiegészíteni. Elsősorban a tudás ellenőrzésére ajánlom. (Kb. 3 perc) |
| <https://learningapps.org/3221456> | **Csoportba rendezős játék** az uradalom témájában. A feladatban az uradalom részeiről kell eldönteni, hogy a jobbágy vagy a földesúr használja-e, vagy közösen. Elsősorban tudáspróbára, tudásmélyítésre, rendszerezésre, ismétlésre ajánlom. (Kb. 3 perc) |
| <https://learningapps.org/2131642> | **Az uradalom részei nevű játékban** az uradalom részeinek neveit kell hozzárendelni az uradalmat ábrázoló kép megfelelő területeihez. A feladatban megjelenő kép jól mutatja be az uradalom jellemzőit, így szemléltetésre is alkalmas. A tartalom közép és emelt szinten is használható. Kiválóan mérhető vele, hogy a diák valóban érti-e a témát. (Kb. 7 perc) |

|  |  |
| --- | --- |
| Internetes tartalom vagy alkalmazás  | Értékelő megjegyzések |
| <http://vmek.oszk.hu/04800/04818/04818.pdf> | **Szántó Richárd (szerk.): Középkori Egyetemes Történelem, térképvázlatok gyűjteménye,** Bölcsész Konzorcium, Szeged-Budapest, 2006. A gyűjtemény a térképeket régiónként/ államonként csoportosítja. Remekül használható a pedagógus számára térképdidaktika gyakorlására. A diákok esetében kiváló a térben lejátszódó történelmi folyamatok, térbeli kiterjedéssel rendelkező struktúrák megértésének és megismerésének támogatására. Elsősorban emelt szintű érettségiző, versenyre készülő diákok felkészítéséhez, valamint a térképes feladatok gyakoroltatására ajánlom.  |
| <http://tortenelemcikkek.hu/node/287> | **Harmat Árpád Péter: A hűbériség és lovagság, 2015.** A cikkben rövid, de tartalmas részt találunk a hűbériségről. A rész, bár több információt tartalmaz az érettségin elvártaknál, nem csak tanári felkészülésre, vagy emelt szintű érettségire, versenyre való készülésre alkalmas. Olvasmányossága, logikus, érthető magyarázata miatt a középszinten érettségizők számára is feladható. A megértést képek segítik.  |

**Letölthető tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap stb.) | Értékelő megjegyzések |
| *Tori\_9\_evf\_61\_tmcs\_vv\_sanyag1.ppt* | *Prezentáció: A hűbériség és a jobbágyság kialakulása* A rövid power point prezentáció a hűbériség és a jobbágyság kialakulását mutatja be. A folyamatok megértését két saját készítésű ábra segíti.A 7 diából álló diasor segítségével a téma kb. 15 perc alatt bemutatható, amennyiben a diákok a diasor tartalmát le is jegyzetelik, a szükséges idő kb. 30 percre bővül. Otthoni tanuláshoz, tétel kidolgozásához is hasznos.  |
| *Tori\_9\_evf\_61\_tmcs\_vv\_sanyag2.doc* | *Feladat: A hűbériség és a jobbágyság (Zanza tv-hez)*A 9 kérdésből álló, saját készítésű feladatsor a Zanza Tv - „Államok a középkorban” című videójának (idő:5:22) hűbériséget, jobbágyságot és az uradalmat feldolgozó részletéhez készült (3:00 perctől). Célja, hogy a videó megtekintésekor a diákok figyelme ne kalandozzon el, s hogy azt már célzottan nézzék. A feladatot a téma bevezetéseként érdemes elvégeztetni, de házi feladatnak is alkalmas.  |
| *Tori\_9\_evf\_61\_tmcs\_vv\_sanyag3.ppt* | *Prezentáció: Az uradalom és a mezőgazdaság* A rövid, 7 diából álló power point prezentáció lényegre törően, a tananyagot és az érettségi követelményeket szem előtt tartva mutatja be az uradalom jellemzőit, valamint a mezőgazdaság fejlődését. A megértés saját készítésű ábra és táblázat segíti. A diák segítségével a téma kb. 10 perc alatt feldolgozható, amennyiben a diákok a diasor tartalmát le is jegyzetelik, a szükséges idő kb. 20 percre bővül. Otthoni tanuláshoz, tétel kidolgozásához is hasznos. |
| *Tori\_9\_evf\_61\_tmcs\_vv\_sanyag4.doc* | *Feladat: A technika és a technológia fejlődése a középkorban* A 8 kérdésből álló, saját készítésű feladatsor a Zanza Tv „Technika és technológia az ezredfordulón, fellendülés, keresztes hadjáratok” c. videójának (idő:6:02) technikai és technológiai fejlődést feldolgozó részéhez készült. Célja, hogy a videó megtekintésekor a diákok figyelme ne kalandozzon el, s hogy azt már célzottan nézzék. A feladatot a téma bevezetéseként érdemes elvégeztetni, de házi feladatnak is alkalmas. |
| *Tori\_9\_evf\_61\_tmcs\_vv\_sanyag5.ppt* | *Prezentáció: A Frank Birodalom történetének főbb állomásai* A 11 diából álló power point prezentáció a Frank Birodalom történetének főbb állomásait mutatja be a Német-római Császárság kialakulásáig. A diák segítségével a téma kb. 35 perc alatt feldolgozható, amennyiben a diákok a diasor tartalmát le is jegyzetelik, a szükséges idő kb. 45 percre bővül. Otthoni tanuláshoz, tétel kidolgozásához is hasznos. |
| *Tori\_9\_evf\_61\_tmcs\_vv\_sanyag6.doc* | *Feladatlap: A Frank Birodalom* A saját készítésű feladatlap a Zanza Tv „Államok a középkorban” c. videójának Frank Birodalommal kapcsolatos részéhez készült (3:00-ig). Érdemes a videó elindítása előtt kiosztani, hogy a diákok a megtekintéskor kigyűjthessék az információkat, ill. a videót kétszer lejátszani. A feladat házi feladatként is kiadható, támogatja, gyakoroltatja az önálló tanulást. A feladatlap akár röpdolgozatként is használható.  |
| *Tori\_9\_evf\_61\_tmcs\_vv\_sanyag7.doc* | *Tabu játék:* A diákoknak a kártyán szereplő, vastagon szedett szót kell körülírniuk, úgy, hogy az alatta olvasható, kurzívval szedett 2-3 szót nem mondhatják ki. Elsősorban páros és csoportmunkára ajánlott, de játszható az egész osztállyal is. A játék a témacsomag minden témájából tartalmaz fogalmat vagy nevet, így részösszefoglaláshoz, összefoglaláshoz is alkalmas.  |